## Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

### NN 52/2012 (9.5.2012.), Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

1284

Na temelju odredbe članka 15. stavak 7. u svezi članka 20. stavak 1. alineja 3. Zakona o Hrvatskoj agenciji za nadzor financijskih usluga (»Narodne novine« br. 140/05, 12/12), Hrvatska agencija za nadzor financijskih usluga donijela je na sjednici Upravnog vijeća održanoj 26. travnja 2012. godine

PRAVILNIK

O IZMJENAMA I DOPUNAMA PRAVILNIKA O VRSTI I VISINI NAKNADA I ADMINISTRATIVNIH PRISTOJBI HRVATSKE AGENCIJE ZA NADZOR FINANCIJSKIH USLUGA

Članak 1.

U Pravilniku o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« br. 146/11; dalje u tekstu: Pravilnik) u članku 1. riječi »-Zakonom o Hrvatskoj agenciji za nadzor financijskih usluga (»Narodne novine« br. 140/05),« zamjenjuju se riječima »- Zakonom o Hrvatskoj agenciji za nadzor financijskih usluga (»Narodne novine« br. 140/05, 12/12),«

Članak 2.

(1) U članku 4. stavak 1. Pravilnika iza riječi »(dalje u tekstu: ZPDD)« dodaju se riječi »ili osobe kojima se izriču nadzorne mjere iz članka 48. ZPDD-a«.

(2) U članku 4. stavak 3. Pravilnika mijenjaju se točke 11. i 12. i glase:

|  |  |  |  |
| --- | --- | --- | --- |
| 11. | Izdavanje odobrenja za rad brokeru – članak 25. ZTK | 500,00 kn | 5.000,00 kn |
| 12. | Izdavanje odobrenja za rad investicijskom savjetniku – članak 25. ZTK | 500,00 kn | 5.000,00 kn |

(3) U članku 4. iza stavka 3a. dodaje se stavak 3b. koji glasi: »Obveznici plaćanja naknada i administrativnih pristojbi su pravne osobe iz članka 6. ZTK, i to za poduzete radnje kako slijedi:

|  |  |  |  |
| --- | --- | --- | --- |
| Br. |  | ADMINISTRATIVNA PRISTOJBA | NAKNADA |
| 1. | Odobrenje za korištenje naprednog pristupa, internih modela te drugih internih procjena i modela – članak 179. stavak 1. ZTK | 600,00 kn | 6.000,00 kn |

(4) U članku 4. stavak 6. Pravilnika mijenjaju se točke 2. i 3. te glase:

|  |  |  |  |
| --- | --- | --- | --- |
| 2. | Izdavanje ovjerenih preslika rješenja, dozvola, ovlaštenja i mišljenja | 40,00 kn | 10,00 kn |
| 3. | Izdavanje obične preslike dokumenta iz spisa predmeta | – | 1,00 kn po stranici (prve tri stranice besplatno) |

(5) U članku 4. stavak 6. Pravilnika briše se točka 4.

Članak 3.

U članku 7. iza točke 1. Pravilnika dodaju se podtočke 1.a i 1.b koje glase:

|  |  |  |  |
| --- | --- | --- | --- |
| 1a. | Odobrenje za obavljanje poslova financijskog leasinga – članak 3. stavak 1., članci 8.,14. i 15. ZOL-a | 1.000,00 | 10.000,00 |
| 1b. | Odobrenje za obavljanje poslova operativnog leasinga – članak 3. stavak 1. i članci 8., 14. i 15. ZOL-a | 1.000,00 | 10.000,00 |

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/11-04/18

Urbroj: 326-01-12-2

Zagreb, 26. travnja 2012.

Predsjednik
Upravnog vijeća
Petar-Pierre Matek, v. r.

Pravilnik, NN 52/2012-1284